**Örömhír Óvoda**

Az EMMI által kiadott 2020/2021. tanévben a köznevelési intézményekben a járványügyi készenlét idején alkalmazandó eljárásrend alapján készült  **helyi járványügyi intézkedési terv**

1. Mindenki számára (munkatárs, szülő, gyermek, látogató), aki az óvodába belép, kötelező a kézfertőtlenítés az ablakban elhelyezett fertőtlenítő szerrel.

2. Minden felnőtt számára kötelező maszkot viselni az óvodaépületben való tartózkodás ideje alatt.

3. Az aulában kézfertőtlenítő szer kerül kihelyezésre, melynek használata javasolt.

4. A csoportszobában és a mosdókban fertőtlenítő hatású folyékony szappan kerül elhelyezése, mely gyakori használata javasolt.

5. Minden óvodás csakis a saját törülközőjét használhatja. A törülközőket hetente ki kell mosni.

6. A vírushelyzet fennállásának ideje alatt a gyerekek fogmosását mellőzzük.

7. Óvodába csakis egészséges, teljesen tünetmentes gyermeket szabad hozni. Amennyiben az óvónők észlelik a tüneteket a gyermeken (orrfolyás, köhögés, láz, hasfájás), a gyermeket elkülönítik, és azonnal hívják a szülőt, indokolt esetben az óvoda orvosát.

8. Betegség esetén a szülőnek minden esetben vissza kell jeleznie az óvodának, hogy a gyermeknél milyen betegséget állapítottak meg. Csak orvos által kiadott igazolással, gyógyult gyermek jöhet óvodába.

9. Az óvodai asztalokat minden nap fertőtlenítjük. Az óvodai kilincseket egy nap többször fertőtlenítjük. Az óvodai játékokat és felszereléseket minden héten fertőtlenítjük.

10. Az étkezéshez használt eszközök fertőtlenítésére fokozottan ügyelünk.

11. 2020. október 1-től minden belépő (gyermek és felnőtt esetében egyaránt) testhőmérséklet mérése kötelező. Amennyiben a hőmérséklete bárkinek meghaladja a 37,8 fokot, az óvoda területére nem léphet be.

Győr, 2020. szeptember 1.

Lehotzky Józsefné

igazgató